टाइम8, आगष्ट 28: सेप्टेम्बर दाननिफ्राय बिटिसिआव बन्द जानानै थागोन जगाय बिफाना जगायनाय बाङाइ बेसेननि मायरं। 27 दानानो मोननांगौ कमिसननिफ्राय जानगाराव दोनजादों दुलाराय बिटिसि बाङाइ बेसेननि एजेन्ट आफादआ। बिनिखायनो बे आफादा जोबनो गोयै मायरं राननायनिफ्राय गोजानाव थागोन। थांनाय 24 आगष्टनि गेजेराव बिटिसिनि गाहाइ मावख’गिरिया बिटिसि बाङाइ बेसेननि एजेन्ट आफादखौ मोननांगौ कमिसन होगोन होननानै खोथा होदोंमोन। नाथाय 24 आगष्टनि समनि सिमनाया बारलांनायनि उनावनो बिटिसि बाङाइ बेसेननि एजेन्ट आफादआ मोनाखै मोननांगौ कमिसन। 27 दानानो मोननांगौ कमिसन मोनाबालानो सेप्टेम्बर दाननिफ्राय बाङाइ बेसेननि मायरं राननाय खामानिखौ जोबरोङै समसिम राननायनिफ्राय गोजानाव थागोन बुंदों एजेन्ट आफादआ। बिसोरनि गोलाव सम मोननांगौ दाबियाव लान्थ्रियै सोमावसारनाय लाबोगासिनो दंब्लाबो जेबो गोसो होयाखै बिटिसिनि जगाय बिफाना।